CELEX: 62012TN0319
Language: mt
Date: 2012-07-19 00:00:00
Title: Kawża T-319/12: Rikors ippreżentat fid- 19 ta’ Lulju 2012 — Spanja vs Il-Kummissjoni

22.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/32
            
         Rikors ippreżentat fid-19 ta’ Lulju 2012 — Spanja vs Il-Kummissjoni
   (Kawża T-319/12)
   2012/C 287/60
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: A. Rubio González)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla id-Deċiżjoni tal-Kummissjoni Ewropea (2012) 3025 finali, tat-8 ta’ Mejju 2012, dwar l-għajnuna mill-Istat SA. 22668 (C 8/2008 — ex NN 4/2008), mogħtija minn Spanja lil “Ciudad de la Luz SA”,
            
         
               —
            
            
               tikkundanna lill-istituzzjoni konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               (1)
            
            
               L-ewwel motiv ibbażat fuq applikazzjoni żbaljata tal-kriterju ta’ investitur privat, peress li fl-analiżi tagħha l-Kummissjoni marret lil hinn mill-marġni ta’ diskrezzjoni tagħha.
            
         
               (2)
            
            
               It-tieni motiv ibbażat fuq żball fl-evalwazzjoni tal-għajnuna mill-Istat, billi ma ħaditx inkunsiderazzjoni l-azzjonijiet fiż-żona terzjarja tal-kumpless.
            
         
               (3)
            
            
               It-tielet motiv ibbażat fuq in-nuqqas ta’ motivazzjoni tad-deċiżjoni kkontestata, peress li l-Kummissjoni ordnat l-irkupru tal-għajnuna mogħtija lill-produtturi tal-films u peress li l-analiżi tagħha ma ssemmi ebda waħda minn din l-allegata għajnuna.
            
         
               (4)
            
            
               Sussidjarjament, żball fl-analiżi tal-kompatibbiltà tal-investiment mal-linji gwida dwar l-għajnuna mill-Istat b’għan reġjonali, peress li ma analizzatx jekk l-għajnuna li kien għad fadal kinitx tosserva l-prinċipju tal-investitur privat.
            
         
               (5)
            
            
               Sussidjarjament, nuqqas ta’ motivazzjoni u żball fl-analiżi tal-kompatibbiltà tal-għajnuna, fid-dawl tal-leġiżlazzjoni applikabbli għall-għajnuna għas-settur awdjoviżiv, peress li ma analizzatx għal liema raġuni l-allegata għajnuna ma kinitx intiża għal għan kulturali.